Pedro Díaz Abalo

Pedro Díaz Abalo, nado en Vilagarcía de Arousa cara a 1893, foi un comerciante, xornalista e político galego.

 Traxectoria 
Dirixiu os catro primeiros números do semanario Avante que se editou en Vilagarcía de Arousa en 1931. Foi nomeado pola Deputación de Pontevedra administrador interino do Sanatorio da Lanzada Miguel Gil Casares en agosto de 1933,El Pueblo Gallego, 12-8-1933, p. 10. cesando en abril de 1935.El Pueblo Gallego, 10-4-1934, p. 15. Militante de Izquierda Republicana, participou na campaña da Fronte Popular para as eleccións de febreiro de 1936, nalgúns mitins como o do Carril, o 28 de xaneiro,El Pueblo Gallego, 29-1-1936, p. 7. e o de Vilaxoán o 5 de febreiro de 1936.El Pueblo Gallego, 7-2-1936, p. 11. Logo do golpe de Estado do 18 de xullo de 1936 fuxiu de Galicia na evasión do San José n.º 2 con Elpidio Villaverde e pasou a territorio leal, onde prestou servizos na Subsecretaría de Propaganda. Logo da derrota da República exiliouse na República Dominicana,Refugiados en Santo Domingo arribando a Ciudad Trujillo o 7 de novembro de 1939 no vapor Flandre procedente de Saint-Nazaire.

 Notas 

Categoría:Xornalistas de Vilagarcía de Arousa
Categoría:Políticos de Izquierda Republicana
Categoría:Exilio galego
Categoría:Galegos da República Dominicana
Categoría:Nados en Vilagarcía de Arousa
Categoría:Nados en 1893